انا مفهمتش هاذي البلاد مفيهاش ولا خلاصو فيها الرجالة والنساء ولا كيفاش عيب وعار عليكم شايفين البلاد داخلة في حيط ورايحة للهلاك والهاوية وشايفين منكر وباطل كحل ونتوما تمشو بعقلية لابغا تخلى المهم تخطي راسي و لا تحركون ساكنا وتتحاسبو ا عليها امام الله صم بكم عمي فهم لا يعقلون ملينا من الحقرة والفساد والمنكر والباطل والنهب وخاصة الوعود الكاذبة والزائفة التي لا اساس لها من الصحة هاذو ماراهم دايريلنا حتى قيمة ولا معيار كي شغل حنا اصفار رايهم يمشي علينا بالسيف رانا محرومين من كلش وكلش نشوفوه بعينينا و راح زادلنا في كلش ماطلق والو وباغيين يزيدو في الضرائب ورخصة السياقة و في الاسعار في 2021 ويسرقوا في الشعب بغرامات تاع المليون ومكاش لي يهدر القتيلة سايبة مكاش لي يهدر باغيين يديرو دستور لي يزرع الفتنة والنميمة والتفرقة بين الشعب ويحارب العربية والاسلام ومكاش لي يهدرو داير ازمة تاع سيولة عيناني فايت 3 اشهر ومكاش لي يهدر يمد في مساعدات بالملايير بدراهم الشعب ومكاش لي يهدر لي يهدر كلمة الحق ويوعي الناس يحاوزوه ويرشوه في لحباس ومكاش لي يهدر مكاش صلاة الجمعة يحاربو في الدين عيني عينك ومكاش لي يهدر غالفين على الشعب من كل جهة لا حدود لا نقل باش يكسرو الحراك وثاني لا مسابح لا قراية لا اعراس لا والو ومكاش لي يهدر كلش غالي وكلش تشوفو بعينيك وخلصة تاع 2 دورو ومكاش لي يهدر زادو في ليسونس والمازوت ومكاش لي يهدر خلصة تاع 2 دورو للمعوزرين ومكاش لي يهدر اسوء منحة للطالب في العالم ومكاش لي يهدر الناس في 2020 وتعمر الماء بالحمير حاشاكم ومكاش لي يهدر كلش مهرود ومغشوش ومهلوك ومكاش لي يهدر يا الرب العالي لازم ينحولكم السروايل باش تهدرو الله غالب شعب بارد وقلبو وضميرو ميتين المهم تخطي راسو شعب والف الذل والرخس والبخس والعبودية شعب غير تاع ماكلة ورقاد وخرا وقهاوي وتمنشير الا من رحم ربي ومزال تشوفو الويل مزالهاذ النظام الفاسد والسارق والناهب وعميل فرنسا ماينفع فيه ومايطيحو والو ماغير الاضراب العام وخاصة العصيان المدني مكاش شعب في العالم دار هاذ الوسائل وفشل راكم حاسبين كي نخرجو للشارع ونقولو مدنية مشي عسكرية ومانولوش مارش اريار رايحين يتبدلو الاوضاع جامي والله ونديروهم يوميا الي يوم الدين يا حاجة ماتتبدلها واكبر دليل فايت عام تاع حراك والنتائج مجرد اصفار وغيرا رايهم مشى علينا بالسيف ودارولنا رايس من طرفهم راه داير فينا التير والمنكر والباطل اشهدوا يا عالم انو في بلاد الخيرات والثروات النفسية والشعب يعمر الماء بالحمير وياكل ويلبس من الزبل ويمشي الكيلومترات باش يروح يقرا ومعندوش سبيطارات ومعاهد وجامعات ومؤسسات يصلحوا اشهدوا يا ناس بلي كلش غالي وكلش نشوفوه بعينينا ومحرومين من كلش حتى ادنى الحقوق واشهدوا بلي عندنا اسوء واغلى انترنت في العالم اشهدوا يا ناس بلي عندنا اسوء النظم التعليمية في العالم اشهدوا يا ناس بلي عندنا اسوء اجور في العالم اشهدوا يا ناس بلي الناس مزالو عايشين بلا تريسيتي وبلا غاز اشهدوا يا ناس بلي عندنا طرقان قاع محفرين ومدقدقين الله يشينلكم العاقبة ويحرمكم من الشهادة ويعذبكم عذاب قارون وماهون يا لي ضحكتوا علينا لجناس وخليتونا عرة وشفاية العالم